รายพระนามฟาโรห์

ฟาโรห์เป็นผู้ปกครองอียิปต์โบราณนับตั้งแต่การรวมอียิปต์บนและอียิปต์ล่างเมื่อราว 3100 ปีก่อนคริสตกาล โดยตลอดช่วงเวลาดังกล่าวมีหลายช่วงเวลาที่ดินแดนอียิปต์ขาดการรวมศูนย์อำนาจและตกอยู่ภายใต้การปกครองของชนต่างชาติ คำว่า "ฟาโรห์" (*pr-ꜥꜣ*) เพิ่งเริ่มใช้ในสมัยราชอาณาจักรใหม่ราว 1400 ปีก่อนคริสตกาล อย่างไรก็ตาม นักวิชาการมักใช้คำนี้เรียกผูปกครองอียิปต์โบราณทุกพระองค์ย้อนขึ้นไปถึงช่วงสมัยก่อนหน้า ส่วนคำทั่วไปที่ใช้เรียกผู้ปกครองในภาษาอียิปต์โบราณคือ "เนซุต" (*nswt*) นอกจากพระนามดังกล่าวแล้ว ฟาโรห์ยังทรงมีชุดพระนามของฟาโรห์ในรูปแบบที่ซับซ้อน ซึ่งมีพัฒนาการต่อเนื่องและค่อนข้างคงที่ตลอดประวัติศาสตร์ยาวนานกว่า 3,000 ปี โดยประกอบด้วยพระนามได้สูงสุดถึงห้าพระนาม

อียิปต์ยังคงมีฟาโรห์เชื้อสายพื้นเมืองปกครองอย่างต่อเนื่อง อย่างน้อยบางส่วนของดินแดนอียิปต์ เป็นระยะเวลาประมาณ 2,500 ปี จนกระทั่งถูกพิชิตโดยราชอาณาจักรคูชในปลายคริสต์ศตวรรษที่ 8 ก่อนคริสตกาล ผู้ปกครองชาวคูชได้ทรงรับแบบแผนชุดพระนามของฟาโรห์และสถาปนาราชวงศ์ที่ยี่สิบห้าแห่งอียิปต์ ภายหลังการปกครองของชาวคูชราวหนึ่งศตวรรษ อียิปต์กลับมามีการปกครองโดยฟาโรห์เชื้อสายพื้นเมืองอีกครั้งประมาณหนึ่งศตวรรษ ก่อนจะถูกจักรวรรดิเปอร์เซียพิชิต ฟาโรห์เชื้อสายพื้นเมืองพระองค์สุดท้ายคือ เนคทาเนโบที่ 2 จากราชวงศ์ที่สามสิบ ซึ่งทรงปกครองเป็นระยะเวลาสั้น ๆ และรัชสมัยของพระองค์สิ้นสุดลงเมื่อเปอร์เซียเข้ายึดครองอียิปต์เป็นครั้งที่สองเมื่อ 342 ปีก่อนคริสตกาล ต่อมาชาวเปอร์เซียถูกพิชิตโดยชาวกรีกมาซิโดเนียในรัชสมัยของพระเจ้าอเล็กซานเดอร์มหาราช เมื่อ 332 ปีก่อนคริสตกาล หลังจากนั้นอียิปต์อยู่ภายใต้การปกครองของฟาโรห์เชื้อสายกรีกของราชวงศ์ปโตเลมี จนกระทั่งสิ้นสุดลงด้วยการพิชิตของโรมันเมื่อ 30 ปีก่อนคริสตกาล และอียิปต์ในฐานะราชอาณาจักรอิสระจึงสิ้นสุดลง อย่างไรก็ดี จักรพรรดิโรมันยังคงได้รับการถวายชุดพระนามอย่างฟาโรห์จากชาวอียิปต์ต่อเนื่องไปจนถึงรัชสมัยของจักรพรรดิมักซิมีนุส ดาซา ในปี ค.ศ. 313

การกำหนดช่วงเวลาส่วนใหญ่ในช่วงยุคต้นประวัติศาสตร์อียิปต์นั้นเป็นเพียงการประมาณเท่านั้น ซึ่งอาจมีความแตกต่างกันได้ขึ้นอยู่กับความคิดเห็นของนักวิชาการแต่ละคน โดยในบางกรณีอาจมีความคลาดเคลื่อนกันได้ถึงหลักศตวรรษ ทั้งนี้ รายพระนามและลำดับรัชสมัยของฟาโรห์ ส่วนใหญ่อ้างอิงตามฐานข้อมูล *Digital Egypt for Universities* ที่พัฒนาโดยพิพิธภัณฑ์โบราณคดีอียิปต์พีทรี รวมทั้งเอกสารว่าด้วยชุดพระนามและอักษรอียิปต์โบราณ สามารถสืบค้นเพิ่มเติมได้จากหนังสือคู่มือของเยือร์เกิน ฟอน เบ็คเคอราธ รวมถึงเว็บไซต์ *Pharaohs of Ancient Egypt* ซึ่งได้รวบรวมบรรณานุกรมไว้อย่างแพร่หลาย

อนึ่ง การกำหนดลำดับเลขรัชกาลไม่ได้มีอยู่ในสมัยอียิปต์โบราณ หากแต่เป็นวิธีการของนักประวัติศาสตร์สมัยใหม่ที่ใช้เพื่อจำแนกฟาโรห์ซึ่งมีพระนามส่วนพระองค์ซ้ำกันให้แตกต่างกันอย่างชัดเจน

## แหล่งข้อมูลและลำดับรัชสมัย
รายพระนามฟาโรห์ของอียิปต์โบราณในสมัยปัจจุบัน จัดทำขึ้นโดยอาศัยหลักฐานทางประวัติศาสตร์ ซึ่งรวมถึงบันทึกพระนามโบราณ พงศาวดารในยุคหลัง ตลอดจนหลักฐานทางโบราณคดี อย่างไรก็ดี นักไอยคุปต์วิทยาและนักประวัติศาสตร์ต่างเสนอให้ใช้ความระมัดระวังเกี่ยวกับความน่าเชื่อถือ ความแม่นยำ และความครบถ้วนสมบูรณ์ของเอกสารโบราณเหล่านี้ เนื่องจากหลายฉบับถูกเขียนขึ้นเป็นเวลานานหลังจากรัชสมัยที่ระบุไว้ นอกจากนี้ ยังพบปัญหาสำคัญประการอื่น ได้แก่ ความชำรุดเสียหายของเอกสาร ความไม่สอดคล้องระหว่างแหล่งข้อมูลต่าง ๆ และลักษณะการคัดเลือกบันทึกข้อมูลเพียงบางส่วน

เนื่องด้วยข้อจำกัดด้านหลักฐานทางประวัติศาสตร์ การกำหนดช่วงเวลาที่แน่นอนของสมัยราชวงศ์แรก ๆ จึงเป็นสิ่งที่เป็นไปไม่ได้ อย่างไรก็ตาม นักวิชาการส่วนใหญ่ระบุช่วงเวลาไว้ที่ประมาณ 3000 ปีก่อนคริสตกาล ข้อมูลจากการคำนวณตามบันทึกพระนามแห่งตูริน (ประมาณ 1250 ปีก่อนคริสตกาล) ชี้ให้เห็นว่าราชวงศ์ที่หนึ่งน่าจะเริ่มต้นขึ้นเมื่อประมาณ 3,100 ปีก่อนคริสตกาล (สามารถคลาดเคลื่อนได้ ± 150 ปี) ซึ่งสอดคล้องกับผลการศึกษาด้วยวิธีการหาอายุจากคาร์บอนกัมมันตรังสีที่จะแสดงช่วงเวลาที่เก่ากว่านั้น 

นอกจากนี้ยังมีการนำปรากฏการณ์ทางดาราศาสตร์ โดยเฉพาะวัฏจักรโซธิก มาใช้เพื่อกำหนด "ตัวเลขปีที่ชัดเจน" ทว่าวิธีดังกล่าวก็มีข้อโต้แย้งในตัวเองเช่นกัน เช่น ริชาร์ด พาร์คเกอร์ได้กำหนดปีขึ้นครองราชย์ของฟาโรห์เซนอุสเรตที่ 3 ไว้ที่ 1878 ปีก่อนคริสตกาล (โดยปีที่ 7 แห่งการครองราชย์ตรงกับ 1872 ปีก่อนคริสตกาล)อย่างไรก็ตาม นักวิชาการคนอื่นๆ เช่น รอล์ฟ เคราส์ได้ปฏิเสธการคำนวณของพาร์คเกอร์ โดยเคราส์ได้กำหนดช่วงเวลาขึ้นครองราชย์ของฟาโรห์เซนุสเรตไว้ที่ 1837/36 ปีก่อนคริสตกาลแทน (ปีที่ 7 ในปี 1831/30 ปีก่อนคริสตกาล) ในทำนองเดียวกัน การขึ้นครองราชย์ของฟาโรห์อเมนโฮเทปที่ 1 ถูกกำหนดไว้ที่ประมาณ 1550–1515 ปีก่อนคริสตกาล (ปีที่ 9 ประมาณ 1541–1506 ปีก่อนคริสตกาล)  นักวิชาการมักยึดถือระบบ "ลำดับเวลาแบบสูง" ของอียิปต์ ซึ่งตั้งอยู่บนสมมติฐานว่าการสังเกตการณ์ทางดาราศาสตร์เหล่านี้เกิดขึ้นที่สถานที่แห่งเดียว (เมืองเมมฟิส) แม้จะยังมีการถกเถียงเรื่องความแม่นยำ แต่ลำดับเวลาแบบสูงที่นักวิชาการอย่างเอียน ชอว์นำมาใช้นั้น ดูมีความใกล้เคียงกับช่วงเวลาที่ได้จากการคำนวณด้วยวิธีคาร์บอนกัมมันตรังสีมากกว่า 

รัชสมัยของฟาโรห์จำนวนมากไม่ได้ถูกบันทึกอย่างครบถ้วน ส่งผลให้เกิดความคลาดเคลื่อนเกี่ยวกับระยะเวลาครองราชย์อยู่เป็นจำนวนมาก ระบบการกำหนดปีแห่งการครองราชย์อย่างเป็นทางการเพิ่งเริ่มใช้ในสมัยราชอาณาจักรกลาง โดยวันถัดจากพระราชพิธีบรมราชาภิเษกจะถูกนับเป็น "ปีที่ 1" โดยอัตโนมัติ ดังนั้น การระบุเพียงปีปีแห่งการครองราชย์จึงไม่อาจใช้คำนวณเทียบกับปีในปฏิทินจูเลียนได้อย่างแม่นยำ ด้วยเหตุนี้ แม้บางเหตุการณ์จะสามารถกำหนดกรอบเวลาได้ค่อนข้างแน่ชัด ก็ยังไม่อาจระบุช่วงเวลาที่แน่นอนได้อย่างสมบูรณ์ โดยทั่วไป ช่วงเวลาที่มีความแน่นอนในระดับหนึ่งเริ่มปรากฏชัดเจนตั้งแต่สมัยราชอาณาจักรใหม่เป็นต้นมา และเฉพาะช่วงสมัยปลายเท่านั้นที่สามารถกำหนดช่วงเวลาที่แน่นอนได้และเชื่อมโยงกับลำดับเวลาโบราณของอารยธรรมอื่นได้อย่างชัดเจน

สำหรับการเปรียบเทียบลำดับเวลา โปรดดูรายการลำดับรัชสมัยในงานเขียนของ, , , , ,  ตลอดจนงานของ และ

### บันทึกพระนามแห่งอียิปต์โบราณ
บันทึกพระนามของฟาโรห์ที่บันทึกขึ้นภายหลังจากสมัยราชวงศ์ที่ห้ามักระบุเพียงพระนามครองราชย์ ของฟาโรห์แต่ละพระองค์เท่านั้น ซึ่งก่อให้เกิดความสับสนในการระบุตัวตนของฟาโรห์บางพระองค์อยู่บ่อยครั้ง บันทึกพระนามที่มีรายละเอียดมากที่สุด ได้แก่ บันทึกพระนามแห่งอไบดอส บันทึกพระนามแห่งซักกอเราะฮ์ และบันทึกพระนามแห่งตูริน ซึ่งล้วนบันทึกขึ้นในสมัยราชอาณาจักรใหม่ หรือที่เรียกกันว่ายุคสมัยรามเสส อย่างไรก็ตาม บันทึกพระนามในยุคสมัยรามเสสส่วนใหญ่มีประโยชน์ค่อนข้างจำกัดต่อการศึกษาช่วงสมัยราชวงศ์ยุคเริ่ม ๆ (ซึ่งห่างจากช่วงเวลาการบันทึกมากกว่า 1000 ปี) เนื่องจากปรากฏพระนามที่ผิดเพี้ยน และมักจะไม่สอดคล้องกับหลักฐานร่วมสมัย ทั้งนี้ บันทึกรายพระนามของฟาโรห์ฉบับสมบูรณ์นั้นย่อมถูกจัดทำขึ้นหลังราชวงศ์ที่ยี่สิบอย่างแน่นอน ทว่าบันทึกพระนามเหล่านั้นกลับสูญหายไป

บันทึกพระนามของฟาโรห์ที่พบมีดังต่อไปนี้

* รอยประทับตราแห่งเดน (ราชวงศ์ที่หนึ่ง เมื่อราว 3000 ปีก่อนคริสตกาล) พบจากตราทรงกระบอกในสุสานของฟาโรห์เดน ซึ่งปรากฏพระนามของฟาโรห์ของราชวงศ์ที่หนึ่ง ตั้งแต่ฟาโรห์นาร์เมอร์ถึงฟาโรห์เดน และบันทึกโดยใช้พระนามฮอรัส
* รอยประทับตราแห่งกาอา (ราชวงศ์ที่หนึ่ง เมื่อราว 2900 ปีก่อนคริสตกาล) พบในสุสานของฟาโรห์กาอา ซึ่งปรากฏพระนามของฟาโรห์ทั้งแปดพระองค์ของราชวงศ์ที่หนึ่ง และบันทึกโดยใช้พระนามฮอรัส
* สุสานของเซเคมคาเร (ราชวงศ์ที่ห้า เมื่อราว 2500 ปีก่อนคริสตกาล) บันทึกพระนามของฟาโรห์ห้าพระองค์ตั้งแต่ฟาโรห์คาฟเรถึงฟาโรห์ซาห์อูเร และสุสานจากช่วงเวลาเดียวกันของเนทเจอร์พูเนซุตยังระบุพระนามของฟาโรห์ดเจเอฟเรด้วย
* พระราชพงศาวดารแห่งราชอาณาจักรเก่า (ราชวงศ์ที่ห้า เมื่อราว 2400 ปีก่อนคริสตกาล) ซึ่งสลักบนก้อนหิน โดยบันทึกเหตุการณ์รายปีของฟาโรห์ประมาณ 30 พระองค์ ตั้งแต่ฟาโรห์เมเนสจนถึงอย่างน้อยรัชสมัยของฟาโรห์คาคาอิ ปัจจุบันอยู่ในสภาพแตกหักเป็นชิ้นเล็ก ๆ โดยเป็นที่รู้จักมากที่สุดจาก "ศิลาปาแลร์โม"
* กระดานเขียนกีซา (ราชวงศ์ที่หก เมื่อราว 2400 ปีก่อนคริสตกาล) เขียนด้วยสีบนยิปซัมและไม้ซีดาร์ โดยบันทึกพระนามของฟาโรห์หกพระองค์จากหลายราชวงศ์
* หินซักกอเราะฮ์ใต้ (ราชวงศ์ที่หก เมื่อราว 2200 ปีก่อนคริสตกาล) สลักบนแผ่นหินบะซอลต์สีดำ โดยบันทึกรัชสมัยของฟาโรห์ห้าพระองค์แรกของราชวงศ์ที่หก ต่อมาถูกนำกลับมาใช้ใหม่ ทำให้ข้อความเดิมเกือบทั้งหมดสูญหาย
* บันทึกพระนามแห่งวาดีอัลฮัมมามาต (ราชวงศ์ที่สิบสอง เมื่อราว 2000–1800 ปีก่อนคริสตกาล) บันทึกเกี่ยวกับฟาโรห์ห้าพระองค์แห่งราชวงศ์ที่สี่
* บันทึกพระนามแห่งคาร์นัก (ราชวงศ์ที่สิบแปด เมื่อราว 1450 ปีก่อนคริสตกาล) สลักบนหินปูนในหอเทศกาลของฟาโรห์ทุตโมสที่ 3 โดยบันทึกพระนามของฟาโรห์จำนวน 61 พระองค์ เริ่มตั้งแต่ฟาโรห์สเนเฟอร์อู แต่ไม่ได้จัดลำดับที่ชัดเจน และเว้นพระนามของฟาโรห์หลายพระองค์ ปัจจุบันสูญหายไปแล้วจำนวน 39 พระนาม
* สุสานของอาเมนโมส (ราชวงศ์ที่สิบเก้า เมื่อราว 1280 ปีก่อนคริสตกาล) บันทึกพระนามของฟาโรห์เมนทูโฮเทปที่ 2 และฟาโรห์อีก 11 พระองค์ ตั้งแต่ฟาโรห์อาห์โมสที่ 1 ถึงฟาโรห์เซติที่ 1
* บันทึกพระนามแห่งอไบดอส (ราชวงศ์ที่สิบเก้า เมื่อราว 1280 ปีก่อนคริสตกาล) สลักในวิหารของฟาโรห์เซติที่ 1 มีรายละเอียดมาก แต่เว้นพระนามของฟาโรห์บางพระองค์ในสมัยระหว่างกลางที่หนึ่ง และทั้งหมดในสมัยระหว่างกลางที่สอง โดยบันทึกพระนามของฟาโรห์รวม 76 พระองค์ตั้งแต่ฟาโรห์เมเนส บันทึกพระนามที่คล้ายกันแต่อยู่ในสภาพชำรุดพบในวิหารที่อไบดอสของฟาโรห์รามเสสที่ 2 ซึ่งเป็นพระราชโอรสของฟาโรห์เซติที่ 1 และเป็นผู้สืบทอดพระราชบัลลังก์)
* แผ่นจารึกซักกอเราะฮ์ (ราชวงศ์ที่สิบเก้า เมื่อราว 1250 ปีก่อนคริสตกาล) สลักบนหินปูนในสุสานส่วนตัว มีรายละเอียดมาก โดยบันทึกพระนามมของฟาโรห์จำนวน 68 พระองค์ตั้งแต่ฟาโรห์อะเนดจ์อิบถึงฟาโรห์รามเสสที่ 2
* บันทึกพระนามแห่งตูริน (ราชวงศ์ที่สิบเก้า เมื่อราว 1250 ปีก่อนคริสตกาล) เขียนบนปาปิรุสในรัชสมัยฟาโรห์รามเสสที่ 2 โดยบันทึกพระนามของฟาโรห์ที่รู้จักทั้งหมด พร้อมระยะเวลาครองราชย์อย่างละเอียด และมีการจัดแบ่งบางส่วนออกเป็นกลุ่มซึ่งคล้ายคลึงกับลำดับราชวงศ์ของแมนิโธ เอกสารที่มีอยู่เป็นสำเนาที่คัดลอกอย่างไม่ประณีตจากต้นฉบับที่ละเอียดกว่ามาก และอ้างอิงแหล่งข้อมูลที่เก่ากว่า ปัจจุบันอยู่ในสภาพที่ชำรุดอย่างหนัก หลงเหลือพระนามเพียงประมาณหนึ่งในสามจากทั้งหมด 223 พระองค์ และอาจเคยรวมถึงพระนามของฟาโรห์อย่างต่อเนื่องจนถึงฟาโรห์รามเสสที่ 2
* ตารางแห่งเคนเฮอร์คอปเชฟ (ราชวงศ์ที่สิบเก้า เมื่อราว 1250 ปีก่อนคริสตกาล) พบในบริเวณคาร์นัก โดยบันทึกพระนามของฟาโรห์จำนวน 17 พระองค์ ตั้งแต่ฟาโรห์เซนัคต์เอนเร อาห์โมสถึงฟาโรห์รามเสสที่ 2
* สุสานของคาเบคเนต (ราชวงศ์ที่สิบเก้า เมื่อราว 1250 ปีก่อนคริสตกาล) บันทึกพระนามของฟาโรห์เมนทูโฮเทปที่ 2 และฟาโรห์อีกห้าพระองค์ ตั้งแต่ฟาโรห์เซนัคต์เอนเร อาห์โมสถึงฟาโรห์อเมนโฮเทปที่ 1 ร่วมกับรายนามสมาชิกครอบครัว
* บันทึกพระนามแห่งราเมสเซียม (ราชวงศ์ที่สิบเก้า เมื่อราว 1250 ปีก่อนคริสตกาล) สลักในวิหารประกอบพิธีพระบรมศพของฟาโรห์รามเสสที่ 2 โดยบันทึกพระนามของฟาโรห์เมเนส ฟาโรห์เมนทูโฮเทปที่ 2 และฟาโรห์ส่วนใหญ่ในช่วงสมัยราชอาณาจักรใหม่
* บันทึกพระนามแห่งมะดีนะตุลฮาบู (ราชวงศ์ที่ยี่สิบ เมื่อราว 1150 ปีก่อนคริสตกาล) สลักในวิหารประกอบพิธีพระบรมศพของฟาโรห์รามเสสที่ 3 มีลักษณะคล้ายบันทึกพระนามแห่งราเมสเซียม
* สุสานของอินเฮอร์เคา (ราชวงศ์ที่ยี่สิบ เมื่อราว 1150 ปีก่อนคริสตกาล) บันทึกพระนามของฟาโรหืจำนวนเจ็ดพระองค์ในช่วงสมัยราชอาณาจักรใหม่ จนถึงฟาโรห์รามเสสที่ 4 พร้อมรายนามสมาชิกครอบครัว

* ลำดับวงศ์ตระกูลแห่งอังค์เอฟเอนเซคเมต (ราชวงศ์ที่ยี่สิบสอง เมื่อราว 750 ปีก่อนคริสตกาล) สลักบนหินปูนในรัชสมัยฟาโรห์โชเชงค์ที่ 5 ปัจจุบันอยู่ในสภาพชำรุด และไม่ใช่บันทึกพระนามของฟาโรห์โดยตรง แต่กล่าวถึงฟาโรห์อย่างน้อย 18 พระองค์ ตั้งแต่ฟาโรห์เมนทูโฮเทปที่ 2 ถึงฟาโรห์ซูเซนเนสที่ 1

### แมนิโธ
งานเขียน *[[ไอกึพติอากา]] (Aegyptiaca)* ของแมนิโธ ซึ่งประพันธ์เป็นภาษากรีกในช่วงต้นคริสต์ศตวรรษที่ 3 ก่อนคริสตกาล ถือเป็นแหล่งข้อมูลเพียงชิ้นเดียวของประวัติศาสตร์อียิปต์โบราณทั้งหมด ก่อนการถอดรหัสอักษรอียิปต์โบราณจะสำเร็จในช่วงต้นคริสต์ศตวรรษที่ 19 แมนิโธซึ่งเป็นนักบวชชาวอียิปต์ ได้บันทึกประวัติศาสตร์บ้านเมืองของตนตั้งแต่ยุคตำนานจนถึงการพิชิตของพระเจ้าอเล็กซานเดอร์มหาราชในปี 332 ก่อนคริสตกาล อีกทั้งยังเป็นผู้วางกรอบการแบ่งราชวงศ์ซึ่งยังคงใช้ในวงวิชาการสมัยใหม่ และเป็นผู้บัญญัติศัพท์คำว่า "ราชวงศ์" (dynasty) ขึ้นด้วย ต้นฉบับเดิมของไอกึพติอากาสูญหายไปแล้ว ปัจจุบันคงเหลือเพียงฉบับย่อ (อิพิโตมี) และคำอ้างอิงที่ปรากฏในงานเขียนภายหลัง โดยเฉพาะในผลงานของโยเซฟุส (*Contra Apionem* หรือ *[[คอนตรา เอพีโอเนม]]*, ราว ค.ศ. 100) จูเลียส แอฟริกานุส (ราว ค.ศ. 230) และยูเซบิอุส (ราว ค.ศ. 330) งานเขียนเหล่านี้ถ่ายทอดข้อมูลเชิงลำดับเวลาเป็นหลัก ในรูปแบบรายพระนามฟาโรห์และระยะเวลาครองราชย์ คำอ้างอิงของโยเซฟุสชี้ให้เห็นว่า เดิมทีแมนิโธได้บรรยายเนื้อหาไว้อย่างละเอียด รวมถึงการระบุระยะเวลาครองราชย์เป็นปีและเดือน (ซึ่งแอฟริกานุสและยูเซบิอุสมักปัดเศษให้เหลือเพียงปี) ตลอดจนพระนามอื่น ๆ ของฟาโรห์บางพระองค์ด้วย

งานของแอฟริกานุสซึ่งถ่ายทอดผ่านผลงานของจอร์จ ซิงเคลลุส (ราว ค.ศ. 810) โดยทั่วไปได้รับการยอมรับว่ามีความน่าเชื่อถือมากที่สุด ขณะที่งานของยูเซบิอุสถือว่ามีปัญหามากกว่า เนื่องจากอ้างอิงจากต้นฉบับที่ไม่สมบูรณ์และผ่านการบิดเบือนแล้ว อย่างไรก็ตาม เอกสารที่อ้างอิงมาทั้งหมดล้วนมีปัญหาเรื่องความคลาดเคลื่อน ความไม่สอดคล้องของผลรวมระยะเวลาครองราชย์ ความแตกต่างของการสะกดพระนาม และการไม่อธิบายถึงราชวงศ์ที่ดำรงอยู่ร่วมสมัยกัน ปัญหาเหล่านี้อาจเกิดจากตัวแมนิโธเองหรือจากผู้คัดลอกในสมัยหลัง โยเซฟุส แอฟริกานุส และยูเซบิอุส ต่างใช้สำเนางานเขียนฉบับเดียวกันที่มีเนื้อหาแตกต่างกัน และบางครั้งมีเนื้อหาขัดแย้งกันเอง ส่งผลให้แต่ละฉบับเพิ่มความผิดพลาดและการบิดเบือนเข้าไปอีก

ด้วยเหตุนี้ เนื้อหาของ *ไอกึพติอากา* จึงจำเป็นต้องได้รับการพิจารณาอย่างระมัดระวัง เนื่องจากแมนิโธมักผสมผสานเรื่องราวทางประวัติศาสตร์เข้ากับตำนานเทพปกรณัม อีกทั้งนักเขียนชาวคริสต์ในยุคต่อมายังเป็นที่ทราบกันว่าได้ดัดแปลงจำนวนตัวเลขของแมนิโธ โดยเฉพาะในช่วงสมัยระหว่างกลางที่สอง เพื่อให้สอดรับกับลำดับเหตุการณ์ตามพระคัมภีร์ไบเบิล นอกจากนี้ ความคลาดเคลื่อนยังเกิดจากการถอดพระนามฟาโรห์อียิปต์โบราณเป็นภาษากรีก ตลอดจนการคัดลอกซ้ำต่อเนื่องกันหลายศตวรรษ เนื่องจากภาษากรีกและละตินในสมัยนั้นเขียนติดกันเป็นพืดโดยไม่มีการเว้นวรรคหรือเครื่องหมายวรรคตอน ซึ่งเรียกว่า *[[สกริปติโอ กอนตินูอา]]* (scriptio continua) อย่างไรก็ตาม แม้จะมีข้อจำกัดดังกล่าว งานของแมนิโธยังคงเป็นแหล่งข้อมูลพื้นฐานสำคัญสำหรับการศึกษาลำดับเหตุการณ์ทางประวัติศาสตร์อียิปต์ ตราบเท่าที่ข้อมูลได้รับการพิจารณาอย่างถี่ถ้วนและมีหลักฐานทางโบราณคดีหรือหลักฐานร่วมสมัยมาช่วยยืนยัน

นอกจากนี้ ประวัติศาสตร์อียิปต์บางส่วนยังปรากฏในงานของนักประวัติศาสตร์กรีกบางท่าน เช่น เฮโรโดตุส (ราว 450 ปีก่อนคริสตกาล) และดิโอโดรุส ซิกุลุส (ราว 50 ปีก่อนคริสตกาล) ด้วย

### จำนวนของฟาโรห์
บันทึกพระนามแห่งตูรินได้บันทึกพระนามของฟาโรห์จำนวน 207 พระองค์จนถึงช่วงสิ้นสุดของราชวงศ์ที่สิบหก นอกจากนี้ ยังปรากฏพระนามที่อยู่ในสภาพชำรุดอีก 16 พระนาม ซึ่งคิม ไรโฮลต์ได้เชื่อมโยงว่ามีความเกี่ยวข้องกับราชวงศ์ที่มีชื่อว่า "ราชวงศ์อไบดอส" และรวมจำนวนของฟาโรห์ทั้งสิ้น 223 พระองค์ในส่วนของบันทึกปาปิรุสที่ยังคงหลงเหลืออยู่ อย่างไรก็ตาม เอกสารต้นฉบับน่าจะบันทึกพระนามต่อเนื่องไปจนถึงรัชสมัยของฟาโรห์รามเสสที่ 2 เช่นเดียวกับบันทึกพระนามแห่งซักกอเราะฮ์และบันทึกพระนามแห่งราเมสเซียม ด้วยเหตุดังกล่าว ในบันทึกพระนามแห่งตูริน จึงน่าจะมีพระนามของฟาโรห์เพิ่มเติมอีกอย่างน้อย 27 พระองค์ แบ่งเป็นฟาโรห์จำนวน 9 พระองค์จากราชวงศ์ที่สิบเจ็ด ฟาโรห์จำนวน 15 พระองค์จากราชวงศ์ที่สิบแปด และฟาโรห์จำนวน 3 พระองค์แรกของราชวงศ์ที่สิบเก้า ซึ่งทำให้มีจำนวนของฟาโรห์อย่างน้อย 250 พระองค์

บันทึกปาปิรุสดังกล่าวยังปรากฏช่องว่างหรือ *[[ลากูนา (เอกสารตัวเขียน)|ลากูนา]]* (lacuna) หลายแห่ง ซึ่งเป็นช่องที่เสมียนในสมัยรามเสสได้ทำเครื่องหมายไว้โดยชัดเจน เมื่อพระนามในต้นฉบับที่ใช้อ้างอิงไม่อาจอ่านได้ ไรโฮลต์ได้ประมาณการว่าช่องว่างดังกล่าวแทนใช้แทนที่พระนามของฟาโรห์ที่สูญหายไปอย่างน้อย 12 พระองค์ ได้แก่ ฟาโรห์จำนวน 6 พระองค์ในราชวงศ์ที่สิบสาม และฟาโรห์จำนวนอย่างน้อย 6 พระองค์ในราชวงศ์ที่สิบสี่ นอกจากนี้ ยังมีช่องว่างในคอลัมน์ 5 บรรทัดที่ 15 ซึ่งมีความเป็นไปได้สูงว่าจะเกี่ยวข้องกับราชวงศ์ที่เจ็ดตามการจัดลำดับรัชสมัยของแมนิโธ ประกอบด้วยจำนวนของฟาโรห์เพิ่มเติมอีก 10 พระองค์ ซึ่งปรากฏเฉพาะในบันทึกพระนามแห่งอไบดอสเท่านั้น นอกจากนี้ ยังปรากฏกรณีของฟาโรห์ที่ไม่มีตัวตนจริงอีกสองพระองค์ ซึ่งทั้งสองพระองค์ถูกจัดอยู่ในราชวงศ์ที่สี่ (โดยน่าจะหมายถึงฟาโรห์บิเคอริสและฟาโรห์ธัมฟ์ธิสตามงานเขียนของแมนิโธ) หากพิจารณาปัจจัยเหล่านี้ร่วมด้วย จำนวนของฟาโรห์จะเพิ่มขึ้นเป็นอย่างน้อย 227 พระองค์จนถึงช่วงสิ้นสุดราชวงศ์ที่สิบหก และเพิ่มเป็น 243 พระองค์จนถึงช่วงสิ้นสุดราชวงศ์อไบดอส จนกระทั่งถึงรัชสมัยของฟาโรห์รามเสสที่ 2 จะมีจำนวนของฟาโรห์มากถึง 270 พระองค์ อย่างไรก็ตาม ตัวเลขดังกล่าวยังถือเป็นการประเมินที่ต่ำกว่าความเป็นจริง เนื่องจากฟาโรห์บางพระองค์ที่มีรัชสมัยสั้นมาก หรือยังมีข้อถกเถียงเรื่องการมีตัวตน เช่น ฟาโรห์สเนเฟอร์คา หรือฟาโรห์บา ในช่วงปลายราชวงศ์ที่หนึ่ง ซึ่งน่าจะถูกตัดออกจากการบันทึกทั้งหมด

เมื่อรวมช่วงเวลาการปกครองของทั้งฟาโรห์ชาวพื้นเมืองและผู้ปกครองต่างชาติในระยะต่อมา จำนวนฟาโรห์ทั้งหมดก่อนการพิชิตอียิปต์ครั้งแรกของเปอร์เซียมีมากกว่า 300 พระองค์ ซึ่งสอดคล้องอย่างมากกับคำกล่าวของเฮโรโดตุสที่ว่า ภายหลังฟาโรห์เมเนส อียิปต์ถูกปกครองโดย "กษัตริย์สามร้อยสามสิบพระองค์ ซึ่งบรรดาพระนามนั้นนักบวชได้สาธยายจากม้วนบันทึกปาปิรุส":100 ขณะที่แมนิโธระบุจำนวนของฟาโรห์รวมประมาณ 360 พระองค์ภายในระยะเวลา 5,470 ปี แต่เมื่อนำระยะเวลาครองราชย์ของแต่ละพระองค์มารวมกัน กลับปรากฏจำนวนมากกว่า 500 พระองค์ในช่วงเวลา 5,370 ปี ส่วนดิโอโดรุส ซิกุลุส ระบุว่า กษัตริย์ที่เป็นมนุษย์ได้ปกครองอียิปต์มาเป็นระยะเวลา "เกือบห้าพันปี" 

### พระนามของฟาโรห์
ฟาโรห์ของอียิปต์ในช่วงแรก ๆ ทรงเป็นที่รู้จักจากพระนามฮอรัส ซึ่งจารึกอยู่ในกรอบเซเรค และทรงมีพระนามอื่นอีก ได้แก่ พระนามเนบตีและพระนามฮอรัสทองคำ ตั้งแต่ช่วงปลายสมัยราชวงศ์ที่หนึ่งเป็นต้นมา ฟาโรห์ทรงเริ่มใช้พระนามครองราชย์ (*nswt-bjtj* หรือ *นิซุต-บิตี* แปลว่า "ต้นกกและผึ้ง") ซึ่งเป็นพระนามหลักที่ใช้ในสมัยราชวงศ์ที่สี่ และเป็นพระนามที่ปรากฏในบันทึกพระนามของฟาโรห์ส่วนใหญ่ ราชวงศ์ถัดมาก็ได้มีการนำพระนามส่วนพระองค์ (*ซา-รา* แปลว่า "พระราชโอรสแห่งสุริยเทพรา") มาใช้ ซึ่งมักเข้าใจกันว่าเป็นพระนามประสูติ ภายหลังสมัยราชวงศ์ที่ห้า นักวิชาการนิยมใช้พระนามดังกล่าวในการอ้างอิงถึงฟาโรห์ และยังเป็นพระนามที่แมนิโธใช้เรียกฟาโรห์ส่วนใหญ่ เนื่องจากประเพณีการใช้พระนามดังกล่าวมีความซับซ้อนและชวนสับสน จึงมีเพียงฟาโรห์ที่ปรากฏพระนามทั้งสองในกรอบพระนามหรือคาร์ทูช ได้แก่ พระนามครองราชย์และพระนามส่วนพระองค์ สำหรับการระบุพระนามครองราชย์กับฟาโรห์ก่อนสมัยราชวงศ์ที่ห้านั้น ในบางครั้งนักวิชาการจะเรียกว่าเป็น "พระนามส่วนพระองค์" เนื่องจากในช่วงเวลาดังกล่าวอาจจะยังไม่มีการจำแนกความแตกต่างระหว่างพระนามครองราชย์และพระนามส่วนพระองค์อย่างชัดเจน ทั้งนี้ สำหรับรายพระนามและคำอธิบายพระนามของฟาโรห์ทั้งหมด ตั้งแต่ยุคก่อนสมัยราชวงศ์จนถึงสมัยปโตเลมี สามารถศึกษาเพิ่มเติมที่

## สมัยก่อนราชวงศ์แห่งอียิปต์

*ดูบทความหลักที่ [[สมัยนะกอดะฮ์ที่ 3]]* 

สมัยก่อนราชวงศ์แห่งอียิปต์ครอบคลุมช่วงเวลาตั้งแต่การก่อตั้งรัฐอียิปต์กลุ่มแรกเมื่อประมาณ 3300 ปีก่อนคริสตกาล จนถึงประมาณ 3000 ปีก่อนคริสตกาล ซึ่งเป็นช่วงเวลาที่อียิปต์รวมเป็นอาณาจักรเดียวเป็นครั้งแรกโดยผู้ปกครองของอียิปต์บน ก่อนการรวมอาณาจักรดังกล่าว ดินแดนอียิปต์ทั้งล่างและบนต่างก็แบ่งออกเป็นอาณาจักรขนาดเล็กหลายอาณาจักร คำเรียก "อียิปต์ล่าง" และ "อียิปต์บน" มีที่มาจากทิศทางการไหลของแม่น้ำไนล์ ซึ่งไหลจากทิศใต้สู่ทิศเหนือ ดังนั้น "อียิปต์ล่าง" จึงตั้งอยู่ทางทิศเหนือ (ปลายน้ำ) ขณะที่ "อียิปต์บน" ตั้งอยู่ทางทิศใต้ (ต้นน้ำ) 

### อียิปต์ล่าง
อียิปต์ล่างครอบคลุมพื้นที่ทางตอนเหนือของแม่น้ำไนล์และบริเวณดินดอนสามเหลี่ยมปากแม่น้ำไนล์

ศิลาปาแลร์โมได้ระบุพระนามฮอรัสของฟาโรห์ในช่วงสมัยก่อนราชวงศ์จากอียิปต์ล่างจำนวน 14 พระองค์ ซึ่งฟาโรห์เหล่านี้อาจจะเป็นผู้ปกครองในตำนานหรือกึ่งเทพที่สืบทอดเรื่องราวผ่านมุขปาฐะ หรืออาจจะเป็นพระนามที่ถวายให้ภายหลังจากสวรรคตไปแล้ว นอกจากนี้ ในหลักฐานต้นฉบับสันนิษฐานว่าน่าจะมีรายพระนามผู้ปกครองของอียิปต์บนรวมอยู่ด้วยเช่นกัน

center|500x500px

ผู้ปกครองพระองค์อื่น ๆ ได้แก่

มีการเสนอรายพระนามผู้ปกครองที่อาจดำรงอยู่เพิ่มเติมอีกจำนวนหนึ่ง ซึ่งส่วนใหญ่เป็นเพียง "ชื่อสมมุติ" โดยข้อเสนอดังกล่าวมาจากกึนเทอร์ ไดรเยอร์ อย่างไรก็ตาม ข้อเสนอดังกล่าวยังเป็นที่โต้แย้งในวงวิชาการ

### อียิปต์บน

อียิปต์บนครอบคลุมพื้นที่บริเวณต้นน้ำของแม่น้ำไนล์ ซึ่งตั้งอยู่ทางทิศใต้ของอียิปต์ล่าง ในสมัยนะกอดะฮ์ที่ 2 (ประมาณ 3500 ปีก่อนคริสตกาล) ปรากฏศูนย์กลางการปกครองอย่างน้อยสามแห่ง ได้แก่ ธินิส (ซึ่งมีสุสานตั้งอยู่ที่อไบดอส) นะกอดะฮ์ และเฮียราคอนโปลิส

แม้ว่าในสมัยราชวงศ์ตอนต้นจะมีความรับรู้เกี่ยวกับประวัติศาสตร์ในสมัยก่อนราชวงศ์ของตนเอง แต่ดูเหมือนว่าความรับรู้ดังกล่าวจะเลือนหายไปจนเกือบหมดสิ้นเมื่อเข้าสู่ยุคสมัยรามเสส โดยหลักฐานในชั้นหลังอ้างถึงฟาโรห์เมเนสหรือฟาโรห์นาร์เมอร์ในฐานะ '"ปฐมกษัตริย์ที่เป็นมนุษย์" ผู้เสวยราชสมบัติสืบต่อจากเหล่าทวยเทพที่ปกครองอียิปต์มาแต่บรรพกาล นอกจากนี้ คติความเชื่อในสมัยหลังยังระบุว่าพระองค์ทรงเป็นผู้สถาปนานครเมมฟิส ทั้งที่ในข้อเท็จจริงทางประวัติศาสตร์ เมืองดังกล่าวได้ก่อตั้งขึ้นมานานก่อนหน้ารัชสมัยของฟาโรห์อิรี-ฮอร์เสียด้วยซ้ำ

## ช่วงสมัยราชวงศ์ตอนต้นแห่งอียิปต์

สมัยราชวงศ์ตอนต้นแห่งอียิปต์ เริ่มตั้งแต่ประมาณ 3150 - 2686 ปีก่อนคริสตกาล

### ราชวงศ์ที่หนึ่ง

ราชวงศ์ที่หนึ่งเป็นราชวงศ์ที่ปกครองอียิปต์ระหว่าง 3150 - 2890 ปีก่อนคริสตกาล

### ราชวงศ์ที่สอง

ราชวงศ์ที่สองเป็นราชวงศ์ที่ปกครองอียิปต์ระหว่าง 2890 - 2686 ปีก่อนคริสตกาล

## ช่วงสมัยราชอาณาจักรเก่าแห่งอียิปต์

สมัยราชอาณาจักรเก่าแห่งอียิปต์เป็นช่วงเวลาที่ยาวนานของความมั่นคงและการพัฒนาที่เกิดหลังจากช่วงสมัยราชวงศ์ตอนต้นและก่อนหน้าช่วงสมัยระหว่างกลางที่หนึ่ง ซึ่งเป็นช่วงเวลาที่เกิดความวุ่นวายในดินแดนอียิปต์ สมัยราชอาณาจักรเก่าครอบคลุมตั้งแต่ 2686 ถึง 2181 ปีก่อนคริสตกาล

### ราชวงศ์ที่สาม

ราชวงศ์ที่สามเป็นราชวงศ์ที่ปกครองอียิปต์ระหว่าง 2686 ถึง 2613 ปีก่อนคริสตกาล 

### ราชวงศ์ที่สี่

ราชวงศ์ที่สี่เป็นราชวงศ์ที่ปกครองอียิปต์ระหว่าง 2613 - 2496 ปีก่อนคริสตกาล

### ราชวงศ์ที่ห้า

ราชวงศ์ที่ห้าเป็นราชวงศ์ที่ปกครองอียิปต์ระหว่าง 2498 - 2345 ปีก่อนคริสตกาล

### ราชวงศ์ที่หก

ราชวงศ์ที่หกเป็นราชวงศ์ที่ปกครองอียิปต์ระหว่าง 2345 - 2181 ปีก่อนคริสตกาล

## ช่วงสมัยระหว่างกลางที่หนึ่งแห่งอียิปต์

สมัยระหว่างกลางครั้งที่หนึ่ง (ระหว่าง 2183–2060 ปีก่อนคริสตกาล) เป็นช่วงเวลาแห่งความระส่ำระสายและความวุ่นวายระหว่างการล่มสลายของราชอาณาจักรเก่าแห่งอียิปต์และการสถาปนาของราชอาณาจักรกลางแห่งอียิปต์

ราชอาณาจักรเก่าได้ล่มสลายอย่างรวดเร็วหลังจากการเสด็จสวรรคตของฟาโรห์เปปิที่ 2 เนเฟอร์กาเรที่ทรงครองราชย์ยาวนานกว่า 64 ปี และอาจจะยาวนานถึง 94 ปี ซึ่งยาวนานกว่าพระมหากษัตริย์พระองค์ใดในประวัติศาสตร์ ช่วงปลายรัชสมัยของพระองค์เต็มไปด้วยความไร้ประสิทธิภาพ เนื่องจากทรงมีพระชนมพรรษามาก ทำให้ดินแดนทั้งสองของอียิปต์ก็แยกออกจากกันและผู้ปกครองท้องถิ่นก็ต้องรับมือกับทุพภิกขภัยที่เกิดขึ้น

ฟาโรห์จากราชวงศ์ที่เจ็ดและแปดแห่งอียิปต์ ซึ่งเป็นกลุ่มฟาโรห์ที่สืบทอดพระราชบัลลังก์ต่อจากราชวงศ์ที่หก ทรงพยายามรักษาอำนาจบางส่วนในเมมฟิส แต่ก็ต้องพึ่งพาผู้ปกครองท้องถิ่นที่มีอำนาจมากเป็นอันมาก หลังจากผ่านไป 20 ถึง 45 ปี กลุ่มฟาโรห์ที่เมมฟิสก็ทรงถูกโค่นล้มโดยฟาโรห์กลุ่มใหม่ที่ศูนย์กลางอำนาจอยู่ในเฮราคลีโอโพลิส และไม่นานหลังจากเหตุการณ์ดังกล่าว ผู้ปกครองจากเมืองทีบส์ได้ลุกฮือต่อต้านผู้ปกครองท้องถิ่นทางตอนเหนือและรวมดินแดนอียิปต์บนเข้าด้วยกันอีกครั้ง เมื่อประมาณ 2055 ปีก่อนคริสตกาล ฟาโรห์เมนทูโฮเตปที่ 2ผู้เป็นพระราชโอรสและผู้สืบทอดพระราชบัลลังก์ของฟาโรห์อินโยเตฟที่ 3ได้ทรงเอาชนะฟาโรห์จากเฮราคลีโอโพลิส และทรงรวมดินแดนทั้งสองเข้าด้วยกัน จึงเป็นการเริ่มต้นของสมัยราชอาณาจักรกลางแห่งอียิปต์

### ราชวงศ์ที่เจ็ดและแปด

ราชวงศ์ที่เจ็ดและแปดแห่งอียิปต์ได้ปกครองอียิปต์เป็นระยะเวลาประมาณ 20 - 45 ปี ซึ่งประกอบด้วยฟาโรห์ที่ทรงขึ้นครองราชย์เป็นระยะเวลาอันสั้นจำนวนหลายพระองค์ ซึ่งทั้งหมดทรงปกครองอียิปต์จากเมมฟิสครอบคลุมดินแดนอียิปต์ที่อาจจะถูกแบ่งแยก และไม่ว่าในกรณีใด ฟาโรห์ก็ทรงมีพระราชอำนาจจำกัดเพียงเพราะระบบศักดินาที่มีประสิทธิภาพ ซึ่งได้พัฒนาขึ้นจากการบริหารของรัฐ รายพระนามด้านล่างนี้ได้อ้างอิงจากบันทึกพระนามแห่งอไบดอสที่บันทึกขึ้นนช่วงรัชสมัยของฟาโรห์เซติที่ 1 และอ้างอิงมาจาก *Handbuch der ägyptischen Königsnamen* ของเยือร์เกิน ฟ็อน เบ็คเคอราธ และจากการตีความบันทึกพระนามแห่งตูรินล่าสุดโดยคิม ไรฮอล์ท ซึ่งเป็นอีกบันทึกพระนามหนึ่งที่บันทึกขึ้นในสมัยรามเสส

### ราชวงศ์ที่เก้า

ราชวงศ์ที่เก้าแห่งอียิปต์ ปกครองระหว่าง 2160 - 2130 ปีก่อนคริสตกาล 

บันทึกพระนามแห่งตูรินปรากฏการบันทึกพระนามของฟาโรห์รวมทั้งราชวงศ์ที่เก้าและสิบปกครองจำนวน 18 พระองค์ และพบว่าพระนามจำนวน 12 พระนามได้สูญหาย และพระนามอีกจำนวน 4 พระนามที่หลงเหลืออยู่บางส่วน

### ราชวงศ์ที่สิบ

ราชวงศ์ที่สิบเป็นกลุ่มผู้ปกครองท้องถิ่นที่ทรงมีอิทธิพลเหนืออียิปต์ล่างและปกครองตั้งแต่ 2130 ถึง 2040 ปีก่อนคริสตกาล

### ราชวงศ์ที่สิบเอ็ด

ราชวงศ์ที่สิบเอ็ดได้รับการสถาปนาขึ้นจากกลุ่มผู้ปกครองท้องถิ่นแห่งทีบส์ที่รับใช้ราชสำนักของฟาโรห์จากราชวงศ์ที่แปด, เก้า, หรือสิบแห่งอียิปต์ โดยมีต้นเชื้อสายมาจากอียิปต์บน ซึ่งปกครองตั้งแต่ 2134 - 1991 ปีก่อนคริสตกาล

ผู้สืบทอดพระราชบัลลังก์ของอินโยเทฟ ผู้อาวุโส เริ่มต้นด้วยฟาโรห์เมนทูโฮเตปที่ 1 กลายทรงเป็นอิสระจากเจ้าผู้ครองทางเหนือและในที่สุดก็สามารถพิชิตอียิปต์ได้ในรัชสมัยของฟาโรห์เมนทูโฮเตปที่ 2

## ช่วงสมัยราชอาณาจักรกลางแห่งอียิปต์

สมัยราชอาณาจักรกลาง (ระหว่าง 2040 – 1802 ปีก่อนคริสตกาล) เป็นช่วงเวลาที่นับตั้งแต่สิ้นสุดช่วงสมัยระหว่างกลางที่หนึ่งจนถึงช่วงเริ่มต้นของสมัยระหว่างกลางที่สอง นอกจากราชวงศ์ที่สิบสองแล้ว นักวิชาการบางคนยังรวมให้ราชวงศ์ที่สิบเอ็ด สิบสาม และสิบสี่อยู่ในสมัยราชอาณาจักรกลางอีกด้วย

สมัยอาณาจักรกลางแห่งอียิปต์สามารถสังเกตเห็นได้จากการขยายตัวของการค้านอกราชอาณาจักรที่เกิดขึ้นในช่วงเวลานี้

### ราชวงศ์ที่สิบเอ็ด (ช่วงที่สอง)

ช่วงที่สองของราชวงศ์ที่สิบเอ็ดจะถือว่าเป็นจุดเริ่มต้นของสมัยราชอาณาจักรกลางแห่งอียิปต์

ฟาโรห์ปริศนาที่ปรากฏหลักฐานการมีอยู่เฉพาะบริเวณนิวเบียล่างเท่านั้น

### ราชวงศ์ที่สิบสอง

ราชวงศ์ที่สองเป็นราชวงศ์ที่ปกครองอียิปต์ระหว่าง 1991 - 1802 ปีก่อนคริสตกาล

ตำแหน่งผู้ปกครองที่มีความเป็นไปได้เพิ่มเติมพระนามว่า ฟาโรห์เซอังค์คิบรา ซึ่งยังไม่มีความแน่นอนอยู่ พระองค์อาจจะเป็นฟาโรห์ที่ขึ้นครองราชย์เป็นระยะเวลาอันหรือเป็นพระนามของฟาโรห์จากช่วงราชวงศ์ที่สิบสองหรือสิบสามแห่งอียิปต์

## ช่วงสมัยระหว่างที่สองแห่งอียิปต์

สมัยระหว่างกลางที่สอง (ตั้งแต่ 1802–1550 ปีก่อนคริสตกาล) เป็นช่วงเวลาที่เกิดความระส่ำระส่ายขึ้นระหว่างการสิ้นสุดของช่วงราชอาณาจักรกลางและจุดเริ่มต้นของช่วงราชอาณาจักรใหม่ เป็นผลกระทบเนื่องจากการบุกรุกเข้ามาของชาวฮิกซอส ซึ่งชาวฮิกซอสได้เข้ามายึดอำนาจของฟาโรห์แล้วขึ้นครองราชย์แทน และสถาปนาขึ้นเป็นราชวงศ์ที่สิบห้า

ราชวงศ์ที่สิบสามอ่อนแอกว่าสมัยราชวงศ์ที่สิบสองและไม่สามารถยึดคืนดินแดนอียิปต์ไว้ได้ ในช่วงเริ่มต้นของราชวงศ์ที่สิบสามใน 1805 ปีก่อนคริสตกาลหรือช่วงกลางของราชวงศ์ที่สิบสามใน 1710 ปีก่อนคริสตกาล ได้มีการสถาปนาราชวงศ์ที่สิบสี่ขึ้นด้วยชาวฮิกซอสในอียิปต์ล่าง

การบุกรุกของชาวฮิกซอสได้เริ่มขึ้นในช่วงรัชกาลของฟาโรห์เซเบคโฮเตปที่ 4 ใน 1720 ปีก่อนคริสตกาล และได้เข้าควบคุมเมืองอวาริส (ปัจจุบันคือ *เทล เอล-ดับ'อา / คาตา'นา*) และได้ก่อตั้งราชวงศ์ที่สิบสี่ จากนั้นประมาณ 1650 ปีก่อนคริสตกาล ชาวฮิกซอสนำโดยซาลิทิส ผู้ก่อตั้งราชวงศ์ที่สิบห้าพิชิตเมมฟิส แล้วจึงล้มล้างราชวงศ์ที่สิบสาม ทำให้อียิปต์บนเสื่อมอำนาจลงซึ่งเป็นผลมาจากการล่มสลายของราชวงศ์ที่สิบสาม ต่อมาราชวงศ์ที่สิบหกได้ปกครองอียิปต์บน แต่ก็ถูกล้มล้างราชวงศ์โดยราชวงศ์ที่สิบห้าหลังจากนั้นไม่นาน

ต่อจากนั้นเมื่อชาวฮิกซอสได้ถอยออกจากอียิปต์บน ทำให้ชาวอียิปต์บนได้สถาปนาราชวงศ์ที่สิบเจ็ดขึ้นมา และในที่สุดราชวงศ์ที่สิบเจ็ดก็สามารถขับไล่ชาวฮิกซอสออกไปจากอียิปต์ นำโดยฟาโรห์เซเคเนนเร ทาโอ ฟาโรห์คาโมส และฟาโรห์อาโมส ซึ่งเป็นฟาโรห์พระองค์แรกของราชวงศ์ที่สิบแปด

### ราชวงศ์ที่สิบสาม

ราชวงศ์ที่สิบสาม (ตามบันทึกรายพระนามแห่งตูริน) ปกครองจาก 1802 ไปถึงประมาณ 1649 ปีก่อนคริสตกาล และรวมทั้งหมดเป็นเวลา 153 หรือ 154 ปี

*ตำแหน่งตามลำดับเวลาของฟาโรห์ดังต่อไปนี้ยังคงคลุมเครืออยู่*

### ราชวงศ์ที่สิบสี่

ราชวงศ์ที่สิบสี่เป็นราชวงศ์ท้องถิ่นจากบริเวณดินดอนสามเหลี่ยมปากแม่น้ำฝั่งตะวันออก ซึ่งมีฐานอำนาจอยู่ที่เมืองอวาริส และปกครองตั้งแต่ 1805 ปีก่อนคริสตกาลหรือราว 1710 ปีก่อนคริสตกาล จนถึงราว 1650 ปีก่อนคริสตกาล

ราชวงศ์ดังกล่าวประกอบด้วยผู้ปกครองหลายพระองค์ที่ทรงมีพระนามในกลุ่มภาษาเซมิติกตะวันตก และด้วยเหตุผลดังกล่าวจึงเชื่อกันว่าเป็นแหล่งกำเนิดของชาวคานาอันตามที่คิม ไรฮอล์ทข้อความเห็น อย่างไรก็ตาม การจัดผังของราชวงศ์ที่สิบสี่ยังเป็นที่ถกเถียงกันอย่างมากเกี่ยวกับตำแหน่งตามลำดับเวลาของฟาโรห์จำนวน 5 พระองค์ก่อนหน้ารัชสมัยของฟาโรห์เนเฮซิที่ยังมีข้อโต้แย้งอยู่มาก

ตำแหน่งและตัวตนของฟาโรห์ดังต่อไปนี้ยังคงคลุมเครืออยู่

ทั้งนี้ บันทึกพระนามแห่งตูรินได้ระบุพระนามของฟาโรห์จากราชวงศ์ที่สิบสี่เพิ่มเติม แต่รายพระนามดังกล่าวไม่ปรากฏในหลักฐานใดอื่นอีกนอกจากบันทึกพระนามดังกล่าว

### ราชวงศ์ที่สิบห้า

ราชวงศ์ที่สิบห้าถูกสถาปนาขึ้นโดยชาวฮิกซอสที่ซึ่งมีถิ่นกำเนิดมาจากดินแดนพระจันทร์เสี้ยวอันอุดมสมบูรณ์ โดยที่ได้ปกครองบริเวณในพื้นที่ส่วนใหญ่ของแม่น้ำไนล์เป็นระยะเวลาสั้น ๆ และปกครองตั้งแต่ 1674 ถึง 1535 ปีก่อนคริสตกาล

### ราชวงศ์อไบดอส

ช่วงสมัยระหว่างกลางที่สอง อาจจะรวมถึงราชวงศ์อิสระที่ปกครองอไบดอสตั้งแต่ประมาณ 1650 จนถึง 1600 ปีก่อนคริสตกาลเข้าไปด้วย

ฟาโรห์ที่ได้รับการรับรองแล้วจำนวน 4 พระองค์ อาจจะเกี่ยวข้องกับราชวงศ์อไบดอสอย่างไม่เป็นทางการ และรายพระนามด้านหลังไม่ได้จัดตามลำดับรัชสมัยที่ถูกต้อง (ไม่ทราบ) ของพระองค์

### ราชวงศ์ที่สิบหก

ราชวงศ์ที่สิบหกเป็นราชวงศ์ท้องถิ่นทีบส์ที่สถาปนาขึ้นจากการล่มสลายของราชวงศ์ที่สิบสามแห่งอียิปต์ที่มีฐานอำนาจอยู่ที่เมืองเมมฟิสราวประมาณ 1650 ปีก่อนคริสตกาล ในที่สุดราชวงศ์ที่สิบหกก็ถูกพิชิตโดยราชวงศ์ที่สิบห้าแห่งฮิกซอสเมื่อประมาณ 1580 ปีก่อนคริสตกาล

ราชวงศ์ที่สิบหกมีอิทธิพลเหนืออียิปต์บนเท่านั้น

ราชวงศ์ที่สิบหกแห่งอียิปต์ อาจประกอบด้วยรัชกาลของฟาโรห์เปปิที่ 3 และฟาโรห์เนบมาอัตเร ซึ่งไม่ทราบอย่างแน่ชัดถึงลำดับตำแหน่งตามเวลาแห่งการครองราชย์

### ราชวงศ์ที่สิบเจ็ด

ราชวงศ์ที่สิบเจ็ดปกครองอยู่ในอียิปต์บนและปกครองตั้งแต่ 1650 ถึง 1550 ปีก่อนคริสตกาล
|-

ในช่วงต้นของสมัยราชวงศ์ที่สิบเจ็ดแห่งอียิปต์อาจจะเพิ่มรัชสมัยของฟาโรห์เนบมาอัตเร ซึ่งยังไม่ทราบอย่างแน่ชัดเกี่ยวกับตำแหน่งตามลำดับเวลา

## ช่วงสมัยราชอาณาจักรใหม่แห่งอียิปต์ (จักรวรรดิอียิปต์)

สมัยราชอาณาจักรใหม่ (ระหว่าง 1550–1077 ปีก่อนคริสตกาล) เป็นช่วงเวลาที่ครอบคลุมราชวงศ์ที่สิบแปด สิบเก้า และยี่สิบแห่งอียิปต์ ตั้งแต่ศตวรรษที่ 16 ถึง 11 ก่อนคริสตกาล ซึ่งอยู่ระหว่างช่วงสมัยระหว่างกลางที่สองและช่วงสมัยระหว่างกลางที่สาม

ด้วยอำนาจทางทหารในต่างแดน ราชอาณาจักรใหม่จึงมีอาณาเขตที่กว้างใหญ่ที่สุดของอียิปต์ ซึ่งขยายไปไกลถึงนิวเบียในทางตอนใต้ และยึดครองดินแดนอันกว้างขวางในตะวันออกใกล้ กองทัพอียิปต์ได้ต่อสู้กับกองทัพฮิตไทต์เพื่อควบคุมบริเวณซีเรียในปัจจุบัน

ฟาโรห์จำนวนสามพระองค์ที่รู้จักกันดีที่สุดของสมัยราชอาณาจักรใหม่คือ ฟาโรห์อเคนาเทน หรือเรียกอีกพระนามว่า อเมนโฮเทปที่ 4 ซึ่งทรงนิยมการบูชาเทพอาเตนเป็นพิเศษ ซึ่งถูกชี้ว่าเป็นตัวอย่างแรกของลัทธิเอกเทวนิยม ต่อมาคือ ฟาโรห์ตุตันคาเมน ซึ่งเป็นที่รู้จักจากการค้นพบสุสานที่เกือบเสร็จสมบูรณ์ของพระองค์ และฟาโรห์แรเมซีสที่ 2 ผู้ซึ่งทรงพยายามที่จะกอบกู้ดินแดนในอิสราเอลในปัจจุบัน/ปาเลสไตน์ เลบานอน และซีเรียที่เคยถูกยึดครองในสมัยราชวงศ์ที่สิบแปด และการพิชิตครั้งใหม่ของพระองค์ได้นำไปสู่สมรภูมิคาเดช ซึ่งพระองค์ทรงนำกองทัพอียิปต์เข้าต่อสู้กับกองทัพของกษัตริย์มูวาทัลลิที่ 2 แห่งฮิตไทต์

### ราชวงศ์ที่สิบแปด

ราชวงศ์ที่สิบแปดปกครองระหว่างประมาณ 1550 ถึง 1292 ปีก่อนคริสตกาล

### ราชวงศ์ที่สิบเก้า

ราชวงศ์ที่สิบเก้าปกครองมาตั้งแต่ 1292 ถึง 1186 ปีก่อนคริสตกาล รวมถึงมีฟาโรห์ที่ยิ่งใหญ่ที่สุด คือ ฟาโรห์แรเมซีสที่ 2

### ราชวงศ์ที่ยี่สิบ

ราชวงศ์ที่ยี่สิบปกครองระหว่าง 1190 ถึง 1077 ปีก่อนคริสตกาล

## ช่วงสมัยระหว่างกลางที่สามแห่งอียิปต์

สมัยระหว่างกลางที่สาม (ระหว่าง 1077 – 664 ปีก่อนคริสตกาล) เป็นจุดสิ้นสุดของสมัยราชอาณาจักรใหม่หลังจากการล่มสลายของจักรวรรดิอียิปต์เมื่อสิ้นสุดสมัยสัมฤทธิ์ ราชวงศ์ที่มาจากลิเบียหลายราชวงศ์ได้เข้ามาปกครองอียิปต์ ทำให้ช่วงเวลาดังกล่าวเรียกได้อีกอย่างว่าสมัยลิเบีย

### ราชวงศ์ที่ยี่สิบเอ็ด

ราชวงศ์ที่ยี่สิบเอ็ดมีศูนย์กลางอำนาจอยู่ที่เมืองแทนิสและเป็นราชวงศ์ที่ค่อนข้างอ่อนแอ ตามทฤษฎีแล้ว ฟาโรห์จากราชวงศ์ดังกล่าวทรงเป็นผู้ปกครองราชอาณาจักรอียิปต์ทั้งหมด แต่ในทางปฏิบัติแล้วอิทธิพลของพระองค์ได้จำกัดอยู่เพียงแค่อียิปต์ล่างเท่านั้น ซึ่งทรงปกครองตั้งแต่ 1077 ถึง 943 ปีก่อนคริสตกาล

#### มหาปุโรหิตแห่งอามุนที่ธีบส์

ถึงแม้ว่าจะไม่ใช่ฟาโรห์อย่างเป็นทางการ แต่มหาปุโรหิตแห่งอามุนที่ธีบส์ก็ทรงเป็นผู้ปกครองอียิปต์บนโดยพฤตินัยในช่วงสมัยราชวงศ์ที่ยี่สิบเอ็ดแห่งอียิปต์ ซึ่งปรากฏการบันทึกพระนามลงในคาร์ทูชและฝังพระบรมศพไว้ในสุสานหลวง

### ราชวงศ์ที่ยี่สิบสอง

ฟาโรห์ของราชวงศ์ที่ยี่สิบสองเป็นชาวลิเบีย ปกครองระหว่าง 943 ถึง 728 ปีก่อนคริสตกาล

### ราชวงศ์ที่ยี่สิบสาม

ราชวงศ์ที่ยี่สิบสามมีผู้ปกครองเป็นชาวลิเบีย ซึ่งศูนย์กลางอำนาจตั้งอยู่ที่เมืองเฮราคลีโอโพลิส และเมืองทีบส์ ซึ่งปกครองตั้งแต่ 837 ถึง 735 ปีก่อนคริสตกาล

ฟาโรห์รุดอามุนทรงถูกสืบทอดพระราชอำนาจต่อที่เมืองธีบส์ โดยผู้ปกครองท้องถิ่น 

### ราชวงศ์ที่ยี่สิบสี่

ราชวงศ์ที่ยี่สิบสี่เป็นราชวงศ์ที่ปกครองเป็นระยะเวลาสั้นๆ เมืองหลวงของราชวงศ์ตั้งอยู่ในเขตตะวันตกของดินดอนสามเหลี่ยมปากแม่น้ำไนล์ (เมืองซาอิส) มีเพียงฟาโรห์จำนวนสองพระองค์ ซึ่งปกครองตั้งแต่ 732 ถึง 720 ปีก่อนคริสตกาล

### ราชวงศ์ที่ยี่สิบห้า

ชาวนิวเบียได้บุกรุกอียิปต์ล่างและได้ครองพระราชบัลลังก์แห่งอียิปต์ในช่วงรัชสมัยของฟาโรห์ปิเย ถึงแม้ว่าพระองค์จะควบคุมเมืองทีบส์และอียิปต์บนในช่วงปีแรก ๆ แห่งการครองราชสมบัติของพระองค์ แต่การพิชิตอียิปต์ของฟาโรห์ปิเยในบริเวณอียิปต์ล่างนั้นได้ทำให้เกิดการสถาปยนาราชวงศ์ยี่สิบห้าขึ้น ซึ่งปกครองจนถึง 656 ปีก่อนคริสตกาล

ในที่สุดผู้ปกครองก็ถูกขับไล่กลับไปยังนิวเบีย ซึ่งทรงได้สถาปนาพระราชอาณาจักรที่นาปาตา (656–590 ปีก่อนคริสตกาล) และต่อมาที่เมโรวี (590 ปีก่อนคริสตกาล – ค.ศ. 500)

## สมัยปลายแห่งอียิปต์โบราณ

สมัยปลายแห่งอียิปต์โบราณเริ่มตั้งแต่ประมาณ 664 ถึง 332 ปีก่อนคริสตกาล และรวมถึงเป็นระยะเวลาแห่งการปกครองโดยชาวอียิปต์พื้นเมืองและชาวเปอร์เซีย

### ราชวงศ์ที่ยี่สิบหก

ราชวงศ์ที่ยี่สิบหกปกครองระหว่าง 664 ถึง 525 ปีก่อนคริสตกาล

ฟาโรห์พซัมติกที่ 1 ซึ่งเป็นพระราชโอรสและทรงเป็นผู้สืบทอดพระราชบัลลังก์ต่อจากฟาโรห์เนคาอูที่ 1 ทรงสามารถรวมราชอาณาจักรอียิปต์ได้อีกครั้งและได้รับการยอมรับโดยทั่วไปว่าทรงเป็นผู้สถาปนาราชวงศ์ที่ยี่สิบหกแห่งอียิปต์

### ราชวงศ์ที่ยี่สิบเจ็ด

อียิปต์ถูกยึดครองโดยจักรวรรดิเปอร์เซียเมื่อ 525 ปีก่อนคริสตกาล และสถาปนาตั้งขึ้นเป็นมณฑลให้เป็นส่วนหนึ่งของจักรวรรดิจนถึงเมื่อ 404 ปีก่อนคริสตกาล จักรพรรดิแห่งจักรวรรดิอะคีเมนิดทรงได้รับการยอมรับว่าทรงเป็นฟาโรห์ในช่วงเวลาดังกล่าว ซึ่งได้สถาปนาเป็นราชวงศ์ที่ยี่สิบเจ็ดแห่งอียิปต์

การก่อกบฏโดยชาวพื้นเมืองหลายครั้งที่เกิดขึ้นในช่วงราชวงศ์ที่ยี่สิบเจ็ดแห่งอียิปต์

### ราชวงศ์ที่ยี่สิบแปด

ราชวงศ์ที่ยี่สิบแปดปกครองเพียง 6 ปี ตั้งแต่ 404 ถึง 398 ปีก่อนคริสตกาล โดยมีเพียงฟาโรห์พระองค์เดียว

### ราชวงศ์ที่ยี่สิบเก้า

ราชวงศ์ยี่สิบเก้าปกครองระหว่าง 398 ถึง 380 ปีก่อนคริสตกาล

### ราชวงศ์ที่สามสิบ

ราชวงศ์ที่สามสิบปกครองตั้งแต่ 380 ปีก่อนคริสตกาล จนกระทั่งอียิปต์กลับเข้าอยู่มาภายใต้การปกครองของเปอร์เซียอีกครั้งเมื่อประมาณ 343 ปีก่อนคริสตกาล

### ราชวงศ์ที่สามสิบเอ็ด

อียิปต์ได้ตกอยู่ภายใต้การควบคุมของเปอร์เซียอีกครั้ง ผู้ปกครองชาวเปอร์เซียปกครองระหว่าง 343 ถึง 332 ปีก่อนคริสตกาล ได้รับการแต่งตั้งเป็นครั้งคราวเป็นราชวงศ์สามสิบเอ็ด

การก่อกบฏโดยชาวพื้นเมืองเกิดขึ้นอีกครั้งในช่วงราชวงศ์ที่สิบเอ็ด

## ช่วงสมัยเฮลเลนิสติก

### ราชวงศ์อาร์กีด

ชาวกรีกมาซิโดเนียภายใต้การนำของอเล็กซานเดอร์มหาราชเข้าสู่ยุคแห่งเฮลเลนิสติกด้วยการพิชิตเปอร์เซียและอียิปต์ ราชวงศ์อาร์กีดปกครองตั้งแต่ 332 ถึง 309 ปีก่อนคริสตกาล

### ราชวงศ์ทอเลมี

ราชวงศ์ทอเลมีเป็นราชวงศ์เฮลเลนิสติกลำดับที่สอง ซึ่งปกครองอียิปต์ตั้งแต่ 305 ปีก่อนคริสตกาล จนกระทั่งอียิปต์กลายเป็นมณฑลหนึ่งของกรุงโรมเมื่อ 30 ปีก่อนคริสตกาล (เมื่อใดก็ตามที่เวลาสองช่วงเวลาทับซ้อนกัน นั่นหมายถึงมีการปกครองร่วมกัน) สมาชิกราชวงศ์ที่มีชื่อเสียงที่สุดของราชวงศ์นี้คือคลีโอพัตรา ซึ่งในยุคปัจจุบันรู้จักกันโดยทั่วกันในพระนาม คลีโอพัตรา ซึ่งเป็นมเหสีของจูเลียส ซีซาร์ และหลังจากการตายของซีซาร์ พระองค์ทรงความสัมพันธ์กับมาร์กุส อันโตนิอุส ซึ่งทั้งสองพระองค์ก็ทรงมีพระราชโอรส-ธิดาด้วยกัน

คลีโอพัตราทรงพยายามสร้างความปรองดองทั้งทางด้านราชวงศ์และทางด้านการเมืองระหว่างอียิปต์และโรม แต่การลอบสังหารซีซาร์และความพ่ายแพ้ของมาร์กุส อันโตนิอุส ทำให้แผนการของพระองค์ต้องล้มเหลว

ซีซาเรียน (ทอเลมีที่ 15 ฟิโลปาตอร์ ฟิโลมาตอร์ ซีซาร์) ทรงเป็นกษัตริย์พระองค์สุดท้ายของราชวงศ์ทอเลมีแห่งอียิปต์ และพระองค์ทรงครองราชย์ร่วมกับพระมารดาคือคลีโอพัตรา แห่งอียิปต์ ตั้งแต่วันที่ 2 กันยายน 47 ปีก่อนคริสตกาล พระองค์เป็นพระราชโอรสพระองค์โตของคลีโอพัตรา และอาจจะเป็นโอรสพระเดียวของจูเลียส ซีซาร์ ซึ่งตั้งพระนามตามซีซาร์ ระหว่างช่วงเวลาการเสด็จสวรรคตของคลีโอพัตราในวันที่ 12 สิงหาคม 30 ปีก่อนคริสตกาล จนถึงการเสด็จสวรรคตของพระองค์เองในวันที่ 23 สิงหาคม 30 ปีก่อนคริสตกาล พระองค์ทรงกลายว่าเป็นฟาโรห์ที่ครองราชย์แต่เพียงพระองค์เดียว ตามประวัติศาสตร์แล้วพระองค์ทรงถูกตามล่าและถูกสำเร็จโทษตามคำสั่งของออคตาเวียน ผู้ซึ่งจะกลายเป็นจักรพรรดิออกุสตุสของโรมัน แต่กลับไม่ปรากฏหลักฐานทางประวัติศาสตร์

การก่อกบฏโดยชาวพื้นเมืองก็ยังคงเกิดขึ้นภายใต้การปกครองของกรีก ดังนี้

## ช่วงสมัยโรมัน

[thumb|ภาพสลักอียิปต์ที่แสดงภาพของ[จักรพรรดิตรายานุสแห่งโรมัน (ด้านขวา ซึ่งครองราชย์ ค.ศ. 98 – 117) ในรูปแบบของฟาโรห์เต็มรูปแบบ]]
คลีโอพัตรา ทรงมีความสัมพันธ์กับจอมเผด็จการโรมันนามว่า จูเลียส ซีซาร์ และแม่ทัพโรมันนามว่า มาร์กุส อันโตนิอุส แต่หลังจากนั้นไม่นานหลังจากที่พระองค์ทรงทำอัตวินิบาตกรรม (หลังจากมาร์กุส อันโตนิอุสได้พ่ายแพ้ต่ออ็อคตาเวียน ซึ่งต่อมาคือจักรพรรดิเอากุสตุส) อียิปต์จึงกลายเป็นมณฑลหนึ่งของสาธารณรัฐโรมันเมื่อ 30 ปีก่อนคริสตกาล จักรพรรดิโรมันพระองค์ต่อมาได้รับพระราชทานบรรดาศักดิ์เป็นฟาโรห์ แม้ว่าจะอยู่ในอียิปต์เท่านั้น

จักรพรรดิโรมันองค์สุดท้ายที่ได้รับพระราชทานบรรดาศักดิ์เป็นฟาโรห์คือจักรพรรดิมักซิมีนุส ดาซา (ทรงครองราชย์ระหว่าง ค.ศ. 311–313)

## หมายเหตุ

## อ้างอิง

## บรรณานุกรม

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

**แหล่งข้อมูลออนไลน์**

* 
* Mladjov, Ian. Chronologies. *Ian Mladjov's Resources*.
** 
** 
* Lundström, Peter. *Pharaohs of Ancient Egypt*
** 
** 
** 
* 
* 
* Wolter, Teagan (2025). "List of pharaohs of ancient Egypt". *[[Encyclopedia Britannica]]*



ฟาโรห์
*